钦定古今图书集成/明伦汇编/官常典/第084卷 > 平阳靖翼王淹
## 钦定古今图书集成/明伦汇编/官常典/第084卷 > 平阳靖翼王淹

按《北齐书》本传：“平阳靖翼王淹，字子邃，神武第四子
也。元象中，封平阳郡公，累迁尚书左仆射。天保初，进
爵为王，历位尚书令、开府仪同三司、司空、太尉。皇建
初，为太傅，与彭城、河间王并给仗卫羽林百人。太宁
元年，迁太宰。性沈谨，以宽厚称。河清三年，薨于晋阳。
或云鸩终，还葬邺，赠假黄钺、太宰、录尚书事。子德素”
嗣。